EPIDEMIOLOŠKE MJERE ZAŠTITE OD ZARAZE VIRUSOM COVID-19 ZA DJECU KOJA ĆE DOLAZITI NA NASTAVU U ŠKOLU NAKON 11. SVIBNJA I ZA RODITELJE

Ove epidemiološke mjere vrijede samo za one učenike čiji roditelji su se izjasnili da će njihova djeca pohađati nastavu u školi od 11. svibnja 2020. i dostavili su pisanu izjavu o tome do 06. 5. u 12.00 sati. Mjere su izrađene prema uputama Hrvatskog zavoda za javno zdravstvo.

OBVEZE RODITELJA PRIJE DOLASKA DJETETA U ŠKOLU

1. Roditelji/skrbnici imaju obavezu izmjeriti tjelesnu temperaturu djetetu svaki dan prije dolaska u školu, te u slučaju povišene tjelesne temperature ne smiju dovoditi dijete u školu već se javljaju telefonom ravnatelju škole i izabranom pedijatru/liječniku obiteljske medicine.

2. Osigurati djetetu 1 paketić papirnatih maramica za nos i staviti ga u školsku torbu.

3. Osigurati djetetu papuče s gumenim džonom (platnene tenisice i slično) te ih staviti djetetu u torbu. Obavezno je obuvanje posebne obuće za razred.

DOLAZAK UČENIKA I RODITELJA U ŠKOLU

1. Djecu dovode i odvode roditelji/skrbnici u prethodno dogovoreno vrijeme različito za svaki razred, s razmakom od najmanje 10 minuta između dva razreda. Roditelji ne ulaze u školsko dvorište. Djecu i roditelje pred ulaznim vratima dočekuje učiteljica. Djeca bez pratnje roditelja ulaze u zgradu škole. Roditelji se ne okupljaju na ulazu, niti ulaze u prostor školskog dvorišta, te održavaju distancu od najmanje 2 metra u odnosu na druge roditelje/skrbnike i djecu.

2. Roditelj/skrbnik dovodi i odvodi dijete iz škole na način da je u pratnji jednog djeteta uvijek ista odrasla osoba/roditelj/skrbnik ili se izmjenjuju dvije odrasle osobe.

3. U pratnji djeteta treba biti odrasla osoba koja živi u istom kućanstvu s djetetom te upravo ona osoba koja je, u odnosu na druge osobe koje bi mogle dovoditi i odvoditi dijete, uključena u takav tip dnevnih aktivnosti da je njena mogućnost zaraze s COVID-19 najmanja.

4. Roditelji/skrbnici ne smiju dovoditi djecu ako imaju povišenu tjelesnu temperaturu, respiratorne simptome poput kašlja i kratkog daha ili su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19 a pogotovo ako su u samoizolaciji. Ukoliko je dijete ima takve simptome ili je bilo u kontaktu s takvom osobom, ono mora ostati kod kuće.

5. Učenik dolazi i odlazi iz škole sa školskom torbom te svoju opremu i pribor ne dijeli s drugim učenicima.

6. Učenik dolazi i odlazi iz škole sa školskom torbom te svoju opremu i pribor ne dijeli s drugim učenicima.

7. Školsku obuću dijete ostavlja u školi u vrećici.

BORAVAK UČENIKA U ŠKOLI

1. Djeca bi trebala održavati distancu (fizičku udaljenost) od druge djece i odraslih, primjereno

razvojnoj dobi.

2. Djeca ne bi trebala dodirivati usta, nos, oči i lice kao i ne stavljati ruke i predmete u usta.

3. Djeca trebaju redovito i pravilno prati i osušiti ruke prije ulaska u svoju učionicu, prije i nakon

konzumiranja hrane, nakon korištenja toaleta, nakon dolaska izvana, nakon čišćenja nosa i uvijek

kada ruke izgledaju prljavo.

4. Djeca bi trebala kada kašlju i kišu prekriti usta i nos laktom ili papirnatom maramicom koju poslije

trebaju odbaciti u koš za otpad s poklopcem te oprati ruke. Pri kašljanju i kihanju trebaju okrenuti lice

od drugih osoba te izbjegavati dodirivanje lica, usta i očiju rukama.

5. Djeca ne bi trebala dijeliti čaše, šalice, drugo posuđe i pribor za jelo s drugom djecom.

6. Svako dijete samo postupa sa svojom odjećom i obućom, školskim priborom, torbama i knjigama

te ih ne dijeli s ostalom djecom i ne dodiruje i ne uzima stvari druge djece.

7. Djeca ne nose zaštitne maske i rukavice. Djeci se ne preporučuje upotreba dezinfekcijskog sredstva za ruke već temeljito pranje ruku.

8. Kod potrebe odlaska na toalet ili pranja ruku djeca iz jednog razreda koriste samo onaj toalet koji

je na korištenje dodijeljen njihovom razredu.

9. Tijekom boravka u školi i pod odmorima djeca ne napuštaju prostoriju u kojoj se odvija nastava za

njihov razred, osim za potrebe odlaska na toalet i pranja ruku.

ORGANIZACIJA NASTAVE U ŠKOLI

1. Nastava se u školi organizira samo za učenike za koje su roditelji izjavili da će dijete pohađati

nastavu u školi te o tome predali izjavu u zadanom roku. Ostali učenici nastavu prate na daljinu, na

način kako je dogovoreno na početku nastave na daljinu.

2. Raspored ulaska učenika u školu, početka i završetka nastave te odmora utvrdit će se nakon

formiranja razrednih grupa ako bude interesa roditelja za nastavu u školi. Raspored će se formirati na

način da se izbjegne kontakt djece jednog razreda s drugim razredima.

3. U razredu tj. grupi od maksimalno 9 učenika, boravi samo učiteljica razredne nastave koja će biti

raspoređena za rad tom grupom. U razredu može biti maksimalno 9 učenika i 1 učiteljica. Ukoliko je

u razredu učenik s pomoćnikom u nastavi, tada smije biti 8 učenika, pomoćnik u nastavi i učiteljica, tj.

ukupno 10 osoba.

4. Nastavne predmete koje učenicima predaju drugi učitelji (strani jezici, Vjeronauk, Glazbena

kultura u 4. razredu) neće se održavati u školi nego na daljinu kao i do sada.

5. U školi se također neće održavati nastava Tjelesne i zdravstvene kulture, kao i ostale tjelesne

aktivnosti koje se provode u zatvorenom prostoru.

6. Kad god vremenske prilike i sadržaj nastavnog rada to dozvoljavaju, nastava će se održati na

otvorenom prostoru u ograđenom okolišu zgrade.

7. Za učenike koji su uključeni u Produženi boravak, isti će se organizirati jedini u slučaju da se jave samo učenici istog razrednog odjela. Ukoliko se jave učenici iz više razrednih odjela (mješovita grupa) isti se neće moći organizirati.

POSTUPANJE U SLUČAJU SUMNJE U ZARAZU KOD DJETETA

Ravnateljica škole u dogovoru s nadležnim školskim liječnikom o svakoj sumnji na COVID-19 kod zaposlenika ili djeteta obavještava nadležnog školskog liječnika.

Posebno žurno i neizostavno ravnateljica obavještava nadležnog školskog liječnika u slučaju grupiranja sumnje ili zaraze COVID-19 (2 i više djelatnika i/ili djece sa sumnjom ).

ODLAZAK IZ ŠKOLE

1. Odlazak učenika iz škole odvija se prema utvrđenom rasporedu za izlazak svakog pojedinog razreda i to na način da ne dolazi do kontakta između djece različitih razreda.

2. Roditelji/skrbnici koji dolaze po dijete u školu ne smiju ulaziti u prostor školskog dvorišta i škole, osim u krajnjoj nuždi, nego dijete čekaju ispred ulaza u školsko dvorište poštujući mjere sigurnosnog razmaka od drugih roditelja i djece.

3. Nakon izlaska iz učionice i oblačenja obuće, djeca peru ruke tekućom vodom i sapunom.

4. Nakon pranja ruku djeca se bez nepotrebnog zadržavanja upućuju prema izlazu iz škole koji je utvrđen kao izlaz za njihov razred te napuštaju školsko dvorište.

Ravnateljica škole:

Klara Švraka, prof.